Larina tema
<s>Larina tema (engl.</s><s>Lara's Theme) je općeniti naziv za ponavljajući glazbeni motiv kojeg je za film Doktor Živago (1965) napisao skladatelj Maurice Jarre.</s><s>Melodija je postala međunarodno poznata i omiljena do danas.</s>

<s>Izvorna skladba</s>

<s>Dok je radio na glazbi za film Doktor Živago, redatelj David Lean je upitao Mauricea Jarrea može li skladati temu za Larin lik kojeg je igrala Julie Christie.</s><s>U početku je Lean želio iskoristiti dobro poznatu rusku pjesmu ali nije uspio pronaći prava za njezino korištenje, pa je odgovornost prepustio Jarreu.</s><s>Nakon nekoliko neuspješnih pokušaja pri pisanju teme, Lean je predložio Jarreu da ode u planine sa svojom djevojkom i napiše glazbeno djelo za nju.</s><s>Jarre je rekao kako je stvoreno djelo bila "Larina tema", a Lean ju je toliko zavolio da je temu postavio na brojna mjesta u filmu.</s><s>Prilikom uređivanja Živaga Lean i producent Carlo Ponti smanjili su ili potpuno izrezali mnoge teme koje je skladao Jarre; Jarre je bio ljut jer je smatrao kako će preveliko korištenje "Larine teme" uništiti čitavu glazbu na filmu.</s>

<s>Jarreovi strahovi su se pokazali neutemeljenima, jer je tema u kratko vrijeme postala hit te je stekla slavu u svijetu.</s><s>Kasnije je Paul Francis Webster preuzeo temu i dodao joj stihove, pa je nastala pjesma "Somewhere My Love" (Negdje, moja ljubavi), koja je postala veliki hit nakon što ju je izveo Ray Conniff.</s><s>Pjesma je 1966. osvojila #9 mjesto na ljestvici Billboard Hot 100.</s><s>Conniffova verzija pjesme također se popela na ljestvici "Easy listening" u SAD-u za četiri tjedna.</s><s>Brojne druge verzije pjesme izašle su nakon ovih početnih uspjeha pjesme.</s><s>"Larina tema" ostaje do današnjeg dana jedna od najprepoznatljivijih filmskih tema ikada skladanih.</s>

<s>Varijacije</s>

<s>Na soundtrack albumu za Živaga niti jedna skladba ne nosi naslov "Larina pjesma".</s><s>Ipak, varijacije djela pojavljuju se u brojnim pjesmama.</s><s>Neke skladbe kratko "navode" temu, dok su ostale u potpunosti napravljene od Larine pjesme.</s>

<s>Djelo je izvedeno na raznim instrumentima od kojih je najpoznatiji balalajka s orkestralnom pozadinom.</s><s>Iako se nikad nigdje ne navodi, Edgara Stanistreeta iz Philadelphije su iz MGM-a zamolili da odsvira skladbu preko telefona, te je kasnije pozvan u studio na snimanje.</s>

<s>Jedan od glavnih razloga zašto se tema nalazi u mnogim skladbama leži u činjenici da je Jarre unajmio impromptu orkestar balalajki iz nekoliko ruskih pravoslavnih crkava u Los Angelesu; glazbenici su mogli naučiti samo 16 taktova skladbe, jer nisu mogli čitati notni zapis.</s>

<s>Izvori</s>

<s>Vanjske veze 
Somewhere My Love - stihovi i zvučni zapis
tabulature za gitaru</s>

<s>Filmska muzika</s>

